Република Србија

Општина Владичин Хан

Одељење за финансије и привреду

Датум: 29.04.2025. године

На основу члана 42. Закона о буџетском систему ("Службени гласник Републике Србије", број 54/2009, 73/2010, 101/2010, 101/2011, 93/2012, 62/2013, 108/2013, 142/2014, 68/2015-др.закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022 и 118/2021-др. закон), Упутства за припрему Одлуке о буџету локалне власти за 2025. годину и пројекција за 2026. и 2027. годину Министра финанансија, члана 29. Одлуке о јавним расправама („Службени гласник Града Врања“, број 13/19) и члана 115. Статута Општине Владичин Хан ("Службени гласник Града Врања" број 4/2019), а по одржаној јавној расправи о Ребалансу 1 Одлуке о буџету Општине Владичин Хан за 2025. годину, Одељење за финансије и привреду Општинске управе Владичин Хан, подноси

**ИЗВЕШТАЈ О ОДРЖАНОЈ ЈАВНОЈ РАСПРАВИ**

**НАЦРТА ОДЛУКЕ О ИЗМЕНАМА И ДОПУНАМА**

**ОДЛУКЕ О БУЏЕТУ ОПШТИНЕ ВЛАДИЧИН ХАН ЗА 2025 ГОДИНУ**

**(РЕБАЛАНС 1)**

1.

Јавна расправа заказана је за уторак, 29.04.2025.године у просторији Велике сале Скупштине Општине Владичин Хан са почетком у 08:00 часова. Позив за јавну расправу уредно је оглашен дана 11.04.2025. године посредством оглашавања на огласној табли Општинске управе Владичин Хан, интернет портала Хан-инфо као и путем званичне интернет странице Општине Владичин Хан а у организацији Општинског већа Општине Владичин Хан.

2.

Јавну расправу отворио је Драган Стевановић, руководилац Одељења за финансије и привреду Општинске управе Владичин Хан, који је, у најважнијим сегментима, представио основне разлоге за доношење Ребаланса како у делу остварења прихода и примања тако и у делу извршавања буџета односно расхода и издатака.

3.

Нацрт Одлуке је био доступан јавности, тако што је био постављен на интернет страници Општине Владичин Хан. Било је обезбеђено стално присуство стручног лица које је, сваког радног дана, омогућавало увид у комплетан текст одлуке са давањем образложења и детаљнијих информација о појединим апропријацијама и које је указивало на могућност да се примедбе на нацрт одлуке могу достављати у писменој форми.

У току поступка јавног увида односно одржавања јавне расправе пре завршног састанка, Нацрт Ребаланса је био достављен свим корисницима буџета у циљу давања додатних предлога и сугестија. На тај начин, Одељење за финансије и привреду предлаже следеће корекције иницијалног Нацрта Одлуке о изменама и допунама Одлуке о буџету Општине Владичин Хан за 2025. Годину – Ребаланс 1:

1 – НА СТРАНИ ПРИХОДА

|  |  |  |  |
| --- | --- | --- | --- |
| Ек. клас. | Назив прихода | Износ по нацрту Ребаланса 1 | Предложени износ након јавне расправе |
| 711111 | Порез на зараде | 365.000.000 | 367.000.000 |
| 733151 | Текући трансфери од других нивоа власти у корист нивоа општина | 310.000.000 | 312.000.000 |
| 772114 | Мемурандумске ставке за рефундацију расхода буџета Општине из претходне године | 45.000 | 2.200.000,000 |

Напред наведени предлози измена предметних прихода односно примања као коначан резултат дају обим средства од 981,591.000,00 динара у односу на 975.391.000,00 динара које је садржао нацрт Одлуке о ребалансу буџета.

4.

У складу са усаглашеним обимом буџета кориговане су и позиције расхода и издатака Преглед предложених корекција износа апропријација корисника буџета Општине Владичин Хан по одржаној јавној расправи

|  |  |  |  |
| --- | --- | --- | --- |
| ред. Број | Корисник буџета | Износ по нацрту | износ по одржаној јавној расправи |
| 1 | Скупштина Општине | 14,240,000.00 | 14,240,000.00 |
| 2 | Општинско Веће | 7.090.000,00 | 7.090.000,00 |
| 3 | Председник Општине | 11,230,000.00 | 11,230,000.00 |
| 4 | Јавно правобранилаштво | 3,310,000.00 | 3,310,000.00 |
| 5 | Општинска управа | 765.161.000,00 | 771.161.000.00 |
| 6 | ПУ Пчелица | 138.010.000,00 | 138.010.000,00 |
| 7 | УСЦ Куњак | 31,200,000.00 | 31,400,000.00 |
| 8 | Центар за културне делатности, туризам и библиотекарство | 40,670,000.00 | 40,670,000.00 |
| 9 | Месне заједнице | 350.000,00 | 350.000,00 |
|  | УКУПНО | 975.391.000,00 | 981.591.000,00 |

5.

Увидом у спискове присутних на јавној расправи утврђена је посета од укупно 21 грађана, представника месних заједница, корисника буџета и осталих заинтересованих лица. По анализи структуре присутних видљиво је да су само представници корисника буџета и стручних служби Општинске управе били на истој док НВО сектор није имао представнике.

Примедби и сугестија на нацрт Одлуке на самој завршној седници није било али је путем званичне маил адресе пристигао документ насловљен као „ Примедбе , предлози и сугестије“ те служба даје следећи одговор:

-Примедба за пројекат израда ПТД за изградњу колектора и постројења за пречишћавање отпадних вода за Владичин Хан и Сурдулицу да је вредност уговора 20 милиона динара да је вредност по Ребалансу 1 27,6 милиона, образлаже се да је дошло до потписивања анаекса уговора због промењених законских одредби, као и да су укалкулисани други зависни трошкови.

- Примедба за изградњу улице Јурија Гагарина да је уговорена вредност 28,5 милиона а да је у ПКИ стоји вредност 30,5 милиона образлаже се тиме да је наведена вредност по грађевинској дозволи 29,3 милиона и додати су трошкови надзора и техничког пријема.

- Примедба за изградњу улуце и водоводне мреже у улици Боре Станковића да је уговорена вредност 20.75 милиона а да у ПКИ стоји вредност 27,5 милиона образлаже се тиме да су у вредност укалкулисани увећани трошкови по основу изградње – Анекси уговора као и трошкови надзора и техничког пријема.

-Примедба на постављање семафора у Владичином Хану да је уговорена вредност 20.6 милиона а у ПКИ 20,8 милиона образлаже се тиме да су укалкулисани трошкови надзора.

-Примедба за фактичку експропирјацију земљишта у зони санитарне заштите да су за 2025. годину планирана средства у износу од 112,5 милиона што представља енормно увећање у удносу на претходни период образлаже се тиме да се ти трошкови односе и на изузимање земљишта за локалне некатегорисане путеве ( путеве изграђена пре 30, 40 и више године, а да се плаћане врши по тужбама). Наведени износ од 112,5 милиона динара односи се на вишегодишњи период.

-Примедба да ПКИ у 2026. години планиране инвестиције од 706,3 милиона су нужне из разлога што је у току израда ПТД за постројење за пречишћавање отпадних вода, реконструкцију ОШ Свети Сава, реконструкцију ОШ Вук Караџић, реконструкцију средњих школа са изградњом ученичког дома, изградњу водоводних мрежа у више Месних заједница, а што су све велике инвестиције. Услов да би Општина аплицирала за средтва за реализацију наведених инвестиција је да се исте налазе у ПКИ јер се њихова реализација углавном финансира од стране виших нивоа власти и донатора.

Одељење Општинском већу на анализу и евентуално разматрање упућује нацрт Ребаланса буџета Општине Владичин Хан за 2025. годину са напред наведеним корекцијама.

Јавну расправу су организовали и реализовали Општинско веће и Одељење за финансије и привреду Општинске управе.

Извештај доставити Општинском већу Општине Владичин Хан.

Јавна расправа завршена је у 9 часова.

Извештај сачиниo,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Драган Стевановић